Diari Oficial de la Generalitat Valenciana


Sumari del DOGV 5768, del 22-05-2008 (2008/6382)

RESOLUCIÓ de 7 de maig de 2008, de la Direcció General de Treball, Cooperativisme i Economia Social, per la qual es disposa el registre i la publicació de l'Acord de la Comissió d'Interpretació, Vigilància i Estudi del II Conveni Col·lectiu del Personal Laboral de la Generalitat Valenciana (CIVE), pel qual s'aproven els crietris que han de regir les bases de les convocatòries corresponents a les ofertes d'ocupació pública 2008-2010 (8000062).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5768

Data del DOGV
:   22-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6382


Data del document
:   07-05-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 7 de maig de 2008, de la Direcció General de Treball, Cooperativisme i Economia Social, per la qual es disposa el registre i la publicació de l'Acord de la Comissió d'Interpretació, Vigilància i Estudi del II Conveni Col·lectiu del Personal Laboral de la Generalitat Valenciana (CIVE), pel qual s'aproven els crietris que han de regir les bases de les convocatòries corresponents a les ofertes d'ocupació pública 2008-2010 (8000062). [2008/6382]  
Vist l'Acord de la Comissió d'Interpretació, Vigilància i Estudi del II Conveni Col·lectiu del Personal Laboral de la Generalitat Valenciana (CIVE), junt amb l'organització sindical CSI-CSIF, per tindre la condició de representatiu en el sector de personal laboral de l'administració del Consell, subscrit el 6 de març de 2008, pel qual s'aproven els crietris que han de regir les bases de les convocatòries corresponents a les ofertes d'ocupació pública 2008-2010, subscrit d'una part per la conselleria de Justícis i Administracions Públiques, i de l'altra per les organitzacions sindicals UGT-PV, CCOO-PV y CSI-CSIF, i de conformitat amb el que disposen els articles 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball Cooperativisme i Economia Social, de conformitat amb les competències que té transferides segons el Reial Decret 4.105/1982, de 29 de desembre, acorda  
Primer   
Ordenar que siga inscrit en el Registre de Convenis Col·lectius de Treball d'esta direcció general, amb notificació a la comissió negociadora, i que siga dipositat el text original de l'acord,   
Segon  
Disposar que siga publicat en el Diari Oficial de la Comunitat Valenciana.  
València, 7 de maig de 2008.- El director general de Treball, Cooperativisme i Economia Social: Román Ceballos Sancho.   
ACORD DE LA COMISSIÓ D'INTERPRETACIÓ, VIGILÀNCIA I ESTUDI DEL II CONVENI COL·LECTIU DEL PERSONAL LABORAL AL SERVICI DE L'ADMINISTRACIÓ AUTONÒMICA, PEL QUAL S'APROVEN ELS CRITERIS QUE HAN DE REGIR LES BASES DE LES CONVOCATÒRIES CORRESPONENTS A LES OFERTES D'OCUPACIÓ PÚBLICA DE 2008-2010  
Reunits a València, el 6 de març de 2008, en l'àmbit de la Comissió d'Interpretació, Vigilància i Estudi del II Conveni Col·lectiu del Personal Laboral al Servici de l'administració Autonòmica, i a l'empara del que establix l'article 2 de l'esmentat Conveni Col·lectiu, la Unió General de Treballadors del PV (UGT-PV) i Comissions Obreres del PV (CCOO-PV), com a integrants de la CIVE i la Central Sindical Independent i de Funcionaris (CSI-CSIF), per exercir la condició de representativa en l'àmbit del personal laboral de l'administració del Consell, de conformitat amb el que disposa l'article 7.2 de la Llei Orgànica de Llibertat Sindical,  
MANIFESTEN  
Que fruit de les negociacions dutes a terme entre l'administració i les organitzacions sindicals esmentades, conforme establix l'article 37.1 c), de la Llei 7/2007, de 12 d'abril, de l'Estatut Bàsic de l'Empleat Públic, han subscrit el següent,  
ACORD  
1. Sistemes de selecció  
La selecció del personal, a través de les ofertes d'Ocupació Pública corresponent als anys 2008-2010, es realitzarà mitjançant el sistema de concurs-oposició. Les convocatòries de les proves selectives determinaran que el valor assignat a la fase d'oposició serà del 75 per cent de la puntuació total possible i que la corresponent a la fase de concurs serà del 25 per cent, i hi caldrà per a accedir a la fase d'avaluació de mèrits la superació del nivell d'aptitud establit per a tots i cada un dels exercicis de caràcter eliminatori de la fase d'oposició.  
El 25 per cent del percentatge aplicable a la fase del Concurs, es distribuirà de conformitat amb els criteris següents:  
- El 60 per cent de la dita puntuació total consistirà en la valoració de l'experiència, sent 15 punts la màxima puntuació, amb el desglossament següent:   
· Per servicis prestats en llocs de treball inclosos en les conselleries, entitats o organismes, la gestió de les quals en matèria de personal corresponga a la Direcció General d'Administració Autonòmica, en el mateix grup de titulació: 0,13 per mes treballat.  
· Per servicis prestats en llocs de treball inclosos en les conselleries, entitats o organismes, la gestió de les quals en matèria de personal corresponga a la Direcció General d'Administració Autonòmica en altres grups de titulació, en altres sectors de l'administració autonòmica o en altres administracions públiques: 0,09 per mes treballat  
- Per treballs en el sector privat: 0,07 per mes treballat  
- La resta del percentatge, fins a un màxim de 10 punts, s'aplicarà a la valoració dels coneixements de valencià, d'idiomes comunitaris i de la possessió d'altres titulacions acadèmiques, amb el desglossament següent:  
- 4 punts per valencià  
- 4 per altres titulacions  
- 2 per idiomes comunitaris  
2. Promoció interna  
Es reservarà un percentatge del 50 per cent dels llocs vacants convocats per a l'accés des del grup de titulació immediatament inferior, d'acord amb la seua titulació específica i sempre que complisquen els requisits establits en la normativa legal i reglamentària corresponent.   
Quan els processos selectius consten de dos o més exercicis, la promoció interna comportarà l'exempció del primer exercici sempre que verse sobre coneixements ja acreditats en anteriors proves per a l'accés; d'altra banda, el sistema de selecció serà el que regix per a l'accés per torn lliure, és a dir, el de concurs-oposició.  
Finalment, es reservarà un percentatge mínim del 5 per cent de les places per a garantir la promoció interna del personal amb discapacitat.  
Els processos de promoció interna es realitzaran de conformitat amb el que establix l'II Conveni Col·lectiu del Personal Laboral al Servici de l'administració Autonòmica.  
3. Torn lliure  
En el torn lliure, quan els processos selectius consten de dos o més exercicis, s'establix la possibilitat d'eximir els aspirants de la realització del primer exercici en les convocatòries corresponents a la següent Oferta d'Ocupació Pública, sempre que hagen obtingut en les realitzades en execució de l'Oferta d'Ocupació Publica de 2008 una puntuació equivalent al 75 per cent de la nota màxima. En aquest supòsit, les convocatòries permetran que els aspirants manifesten la seua opció per la no realització de l'exercici, i en aquest cas la puntuació atorgada serà idèntica a aquella que s'establisca per a la promoció interna. Si optaren per ser avaluats novament i no superaren la prova, la qualificació corresponent serà la de "no apte".  
4. Discapacitat  
S'estudiarà la possibilitat d'establir sistemes, en l'adjudicació de llocs que garantisquen la conciliació del dret de les persones amb discapacitat a exercir un lloc de treball d'acord amb les seues característiques amb l'adequada prestació del servici públic.  
València, 6 de març de 2008  
Per l'administració:   
Pedro García Ribot, president de la CIVE  
Per les organitzacions sindicals:  
UGT-PV: Javier Redomero Barco  
CCOO-PV: Pedro Gómez Enciso  
CSI-CSIF: Julio Tamayo Muñoz